หุ้นเอเชียแดงทั้งกระดานหวั่นเฟดไม่หั่นดบ.หลังตัวเลขจ้างงานสหรัฐแกร่ง
หุ้นเอเชียแดงทั้งกระดานหวั่นเฟดไม่หั่นดบ.หลังตัวเลขจ้างงานสหรัฐแกร่ง
หุ้นเอเชียแดงทั้งกระดานหวั่นเฟดไม่หั่นดบ.หลังตัวเลขจ้างงานสหรัฐแกร่ง
8 ก.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดลบเมื่อวันศุกร์ เนื่องจากการเปิดเผยข้อมูลการจ้างงานของสหรัฐที่แข็งแกร่งเกินคาด ได้ทำลายความหวังที่ว่าธนาคารสหรัฐ (เฟด) จะปรับลดอัตราดอกเบี้ยลงอย่างมากในเดือนนี้
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,665.79 จุด ลดลง 80.59 จุด, -0.37% ดัชนี SSE Composite ตลาดหุ้นจีนเปิดวันนี้ที่ 2,997.81 จุด ลดลง 13.25 จุด, -0.44% ดัชนี HSI ตลาดหุ้นฮ่องกงเปิดวันนี้ที่ 28,513.14 จุด ลดลง 261.69 จุด, -0.91% ดัชนี TAIEX ตลาดหุ้นไต้หวันเปิดวันนี้ที่ 10,742.81 จุด ลดลง 42.92 จุด, -0.40% ดัชนี KOSPI ตลาดหุ้นเกาหลีใต้เปิดวันนี้ที่ 2,091.91 จุด ลดลง 18.68 จุด, -0.89% ดัชนี FTSE STI ตลาดหุ้นสิงคโปร์เปิดวันนี้ที่ 3,356.05 จุด ลดลง 10.76 จุด, -0.32% ดัชนี FBMKLCI ตลาดหุ้นมาเลเซียเปิดวันนี้ที่ 1,679.65 จุด ลดลง 2.88 จุด, -0.17%
ทั้งนี้ ข้อมูลการจ้างงานที่แข็งแกร่งเกินคาดทำให้นักลงทุนหมดหวังที่จะเห็นเฟดปรับลดอัตราดอกเบี้ยลงอย่างมากในการประชุมวันที่ 30-31 ก.ค. โดยกระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้น 224,000 ตำแหน่งในเดือนมิ.ย. ซึ่งมากกว่าที่นักวิเคราะห์คาดการณ์ไว้ว่าจะเพิ่มขึ้น 165,000 ตำแหน่ง และตัวเลขการจ้างงานเดือนมิ.ย. นับว่าเพิ่มขึ้นมากที่สุดในรอบ 5 เดือน
 
 